LIVE NATION TIEDOTTAA

Keskiviikkona 14.8.2019

julkaisuvapaa heti

**St Petersburg Festival Ballet palaa jälleen Suomeen -**

**PIETARILAISEN HUIPPUBALETIN KIERTUEELLA NÄHDÄÄN JOUTSENLAMPI JA PÄHKINÄNSÄRKIJÄ**

**Suursuosioon myös Suomessa noussut St Petersburg Festival Ballet tuo kiertueellaan marraskuussa ja joulukuun alussa Suomeen suosituimmat teoksensa Joutsenlampi ja Pähkinänsärkijä. Venäjän arvostetuimpiin kiertäviin balettiseurueisiin lukeutuvan St Petersburg Festival Balletin tähtiballerinoina tanssivat tänä vuonna Elizaveta Bogutskaya ja Irina Khandazhevskaya, jotka ovat keränneet huippuarvosteluja ympäri maailmaa. Miesten rooleja puolestaan tähdittävät Aleksandr Abaturov ja Nikita Moskalets. St Petersburg Festival Balletin hurmaava Joutsenlampi nähdään Turun Logomossa, Lahden Sibeliustalossa, Helsingissä Finlandia-talossa, Kuopion Musiikkikeskuksessa ja Oulussa, Madetojan salissa. Jouluinen Pähkinänsärkijä-baletti nähdään Hämeenlinnan Verkatehtaalla ja Jyväskylän Paviljongissa. Lipunmyynti esityksiin on nyt käynnissä Ticketmasterissa ja Lippupisteessä.**

St Petersburg Festival Ballet’n solisteina nähdään kansainvälisiä balettikilpailuja voittaneet, Pietarin ja Moskovan kuuluisimmista kouluista valmistuneet Elizaveta Bogutskaya ja Irina Khandazhevskaya. Bogutskaya ja Khandazhevskaya vuorottelevat herkän Odette-Odilen ja Pähkinänsärkijän Marian roolien esityksissä. Aleksandr Abaturov ja Nikita Moskalets vuorottelevat Joutsenlammen Siegfriedin ja Pähkinänsärkijän prinssin rooleissa. Seurueen taiteellisena johtajana toimii Sergey Smirnov, arvostettu ja palkittu tanssija itsekin. Lavastuksen ja puvut on suunnitellut Vyacheslav Okunev, joka on kuuluisa töistään muun muassa Bolshoi-teatterissa, Marinsky-teatterissa ja La Scalassa.

St Petersburg Festival Ballet luotiin vuonna 2009 esittelemään pietarilaisen baletin parasta perintöä ja klassista henkeä ympäri maailman esiintymissaleja. Seurueen tavaramerkit – kurinalainen eleganssi, sulokkuus ja keveys – ovat nostaneet sen yhdeksi balettimaailman moderneista menestystarinoista. Myös Suomessa St Petersburg Festival Ballet on toistuvilla käynneillään ehtinyt hurmata yleisönsä ja saada lämpimän vastaanoton ja kehuvat arvostelut. Ison ryhmän tiiviin kiertueen mahdollistaa mukana kulkeva kevyt tuotantotekniikka. Musiikki kuullaan esityksissä nauhalta.

**ESITYKSET:**

St Petersburg Festival Ballet (RUS)

**ke 27.11.2019 klo 19 Logomo, Turku – Joutsenlampi  
Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Lippupisteestä.

**to 28.11.2019 klo 19 Verkatehdas, Hämeenlinna – Pähkinänsärkijä**   
**Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Ticketmasterista.

**pe 29.11.2019 klo 19 Sibeliustalo, Lahti – Joutsenlampi  
Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Lippupisteestä.

**su 1.12.2019 klo 15 ja 19.30 Finlandia-talo, Helsinki – Joutsenlampi**   
**Liput palvelumaksuineen alk.**

Aikuiset: 59/64/74 euroa   
Eläkeläiset: 54/59/69 euroa

Lapset (16v. asti) ja opiskelijat: 34/39/44 euroa Ticketmasterista.

**ma 2.12 2019 klo 19 Paviljonki, Jyväskylä – Pähkinänsärkijä  
Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Lippupisteestä.

**ti 3.12.2019 klo 20 Musiikkikeskus, Kuopio – Joutsenlampi   
Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Lippupisteestä.

**ke 4.12.2019 klo 20 Madetojan Sali, Oulu – Joutsenlampi  
Liput palvelumaksuineen alk.**

Aikuiset: 64/74 euroa   
Eläkeläiset: 59/69 euroa

Lapset (16v. asti) ja opiskelijat: 39/44 euroa Lippupisteestä.

**LISÄTIEDOT:**

Live Nation Finland

* promoottori: Johan Hollstén, [johan.hollsten@livenation.fi](mailto:johan.hollsten@livenation.fi)
* tiedotus: Mirkka Rautala, [mirkka.rautala@livenation.fi](mailto:mirkka.rautala@livenation.fi)
* pressikuvat ja media-akkreditointi: <http://media.livenation.fi>

[www.livenation.fi](http://www.livenation.fi)